
DR.30.10.2008 11 
 
 
yang berlaku di mana diketahui setiap seorang mendapat habuan rasuah sehingga 
RM50,000 sebulan. Soalan saya adakah kerajaan bersedia menamatkan kontrak 
PUSPAKOM dalam usaha memberi mesej jelas bahawa kerajaan mahu membanteras 
rasuah dan bekerjasama dengan BPR bagi menggempur jabatan-jabatan lain seperti JPJ 
yang disebut tadi dalam usaha membanteras amalan rasuah di bawah Kementerian 
Pengangkutan sekarang. Terima kasih. 

Datuk Seri Panglima Lajim Ukin:  Tuan Yang di-Pertua, sebelum saya menjawab 
soalan tambahan Yang Berhormat Lembah Pantai, pertamanya saya ingin membetulkan 
bahawa tanggapan hanya 40 sahaja bukan 50 seperti yang diperkatakan.  Tanggapan 
dibuat .... 

Puan Nurul Izzah Anwar [Lembah Pantai]: Dalam berita Yang Berhormat.  
Keluar dalam berita... 

Datuk Seri Panglima Lajim Ukin:  Itu fakta lain.  Akan tetapi fakta yang pada 
saya yang sepatutnya fakta yang ada dalam kementerian yang patut diikut bukan fakta 
daripada akhbar.  Sebenarnya tanggapan ini Tuan Yang di-Pertua, ialah hasil daripada 
kerjasama dengan BPR.  Inilah yang merupakan satu daripada ketelusan kerajaan di mana 
BPR telah ditempatkan di PUSPAKOM. Akhirnya kita dapat tangkap mereka yang 
menyalahgunakan kuasa dan saranan supaya kerajaan menamatkan kontrak bagi 
PUSPAKOM adalah tidak wajar sebabnya PUSPAKOM mempunyai anggota lebih daripada 
1,000 orang, yang ditangkap hanya 40 orang. 

Jadi adakah dil bahawa pihak kerajaan menamatkan kontrak dengan hanya 40 
orang ditangkap.  Jadi jawapan saya adalah kerajaan  tidak berniat menamatkan kontrak 
PUSPAKOM masa kini. Terima kasih. 

Dato’ Ismail Kasim [Arau]:  Terima kasih Tuan Yang di-Pertua. Bangun sorang, 
itu kelebihan. Terima kasih Tuan Yang di-Pertua, terima kasih Yang Berhormat Menteri. 
Saya bersetuju dengan Yang Berhormat Timbalan Menteri. Saya bersetuju dengan Yang 
Berhormat Menteri supaya PUSPAKOM ini diteruskan dari segi perkhidmatan mereka pada 
saya hanya segelintir sahaja yang terlibat dalam penyelewengan ini.  Cuma saya nak minta 
pandangan Yang Berhormat supaya kerajaan memastikan unit bergerak ini yang dibuat 
oleh PUSPAKOM ini membuat pemeriksaan yang lebih rapi terutamanya kepada 
kenderaan-kenderaan awam setiap kali musim perayaan dan sebagainya bagi memastikan 
kenderaan yang memuatkan penumpang itu berada dalam keadaan yang begitu baik 
sepanjang masa.  Apa pandangan Yang Berhormat. 

 
Datuk Seri Panglima Lajim Ukin:  Itu antara langkah-langkah penambahbaikan 

PUSPAKOM yang telah pun diarahkan oleh Kementerian Pengangkutan Malaysia. Terima 
kasih. 
 
7. Dato’ Paduka Abu Bakar bin Taib [Langkawi] minta Menteri Pertanian dan 
Industri Asas Tani menyatakan mengenai pemuliharaan ikan tuna di perairan  Langkawi, 
berapakah peruntukan dan perbelanjaan sehingga sekarang:- 

(a) agensi manakah yang mengendalikan projek ini; dan 

(b) berapakah hasil tangkapan dan adakah projek ini dilaksanakan 
di tempat-tempat lain.  

 
Menteri Pertanian dan Industri Asas Tani [Dato’ Mustapa Mohamed]:  Tuan 

yang di-Pertua, untuk makluman Yang Berhormat, pada masa ini belum ada lagi projek 
pemuliharaan ikan tuna di perairan Langkawi,  Yang ada cuma satu projek percubaan atau 
pun pilot project yang dilaksanakan oleh sebuah syarikat iaitu Syarikat Langkawi Tuna yang 
dimiliki 100% oleh Khazanah Nasional.  Syarikat ini mempunyai modal berbayar RM2.5 juta. 
Setakat ini pihak Khazanah melalui syarikat berkenaan telah pun  melabur kira-kira RM50 
juta untuk beli bot besar dan kecil serta peralatan infrastruktur dan juga kakitangan bagi 
mengendalikan projek tersebut.  Jadi, pada masa ini cuma di peringkat percubaan.   

 
 



yang berlaku di mana diketahui setiap seorang mendapat habuan rasuah sehingga RM50,000 sebulan. Soalan saya adakah kerajaan bersedia menamatkan kontrak PUSPAKOM dalam usaha memberi mesej jelas bahawa kerajaan mahu membanteras rasuah dan bekerjasama dengan BPR bagi menggempur jabatan-jabatan lain seperti JPJ yang disebut tadi dalam usaha membanteras amalan rasuah di bawah Kementerian Pengangkutan sekarang. Terima kasih. Datuk Seri Panglima Lajim Ukin: Tuan Yang di-Pertua, sebelum saya menjawab soalan tambahan Yang Berhormat Lembah Pantai, pertamanya saya ingin membetulkan bahawa tanggapan hanya 40 sahaja bukan 50 seperti yang diperkatakan. Tanggapan dibuat .... Puan Nurul Izzah Anwar [Lembah Pantai]: Dalam berita Yang Berhormat. Keluar dalam berita... Datuk Seri Panglima Lajim Ukin: Itu fakta lain. Akan tetapi fakta yang pada saya yang sepatutnya fakta yang ada dalam kementerian yang patut diikut bukan fakta daripada akhbar. Sebenarnya tanggapan ini Tuan Yang di-Pertua, ialah hasil daripada kerjasama dengan BPR. Inilah yang merupakan satu daripada ketelusan kerajaan di mana BPR telah ditempatkan di PUSPAKOM. Akhirnya kita dapat tangkap mereka yang menyalahgunakan kuasa dan saranan supaya kerajaan menamatkan kontrak bagi PUSPAKOM adalah tidak wajar sebabnya PUSPAKOM mempunyai anggota lebih daripada 1,000 orang, yang ditangkap hanya 40 orang. Jadi adakah dil bahawa pihak kerajaan menamatkan kontrak dengan hanya 40 orang ditangkap. Jadi jawapan saya adalah kerajaan tidak berniat menamatkan kontrak PUSPAKOM masa kini. Terima kasih. Dato' Ismail Kasim [Arau]: Terima kasih Tuan Yang di-Pertua. Bangun sorang, itu kelebihan. Terima kasih Tuan Yang di-Pertua, terima kasih Yang Berhormat Menteri. Saya bersetuju dengan Yang Berhormat Timbalan Menteri. Saya bersetuju dengan Yang Berhormat Menteri supaya PUSPAKOM ini diteruskan dari segi perkhidmatan mereka pada saya hanya segelintir sahaja yang terlibat dalam penyelewengan ini. Cuma saya nak minta pandangan Yang Berhormat supaya kerajaan memastikan unit bergerak ini yang dibuat oleh PUSPAKOM ini membuat pemeriksaan yang lebih rapi terutamanya kepada kenderaan-kenderaan awam setiap kali musim perayaan dan sebagainya bagi memastikan kenderaan yang memuatkan penumpang itu berada dalam keadaan yang begitu baik sepanjang masa. Apa pandangan Yang Berhormat. Datuk Seri Panglima Lajim Ukin: Itu antara langkah-langkah penambahbaikan PUSPAKOM yang telah pun diarahkan oleh Kementerian Pengangkutan Malaysia. Terima kasih. 7. Dato' Paduka Abu Bakar bin Taib [Langkawi] minta Menteri Pertanian dan Industri Asas Tani menyatakan mengenai pemuliharaan ikan tuna di perairan Langkawi, berapakah peruntukan dan perbelanjaan sehingga sekarang:- (a) agensi manakah yang mengendalikan projek ini; dan (b) berapakah hasil tangkapan dan adakah projek ini dilaksanakan di tempat-tempat lain. Menteri Pertanian dan Industri Asas Tani [Dato' Mustapa Mohamed]: Tuan yang di-Pertua, untuk makluman Yang Berhormat, pada masa ini belum ada lagi projek pemuliharaan ikan tuna di perairan Langkawi, Yang ada cuma satu projek percubaan atau pun pilot project yang dilaksanakan oleh sebuah syarikat iaitu Syarikat Langkawi Tuna yang dimiliki 100% oleh Khazanah Nasional. Syarikat ini mempunyai modal berbayar RM2.5 juta. Setakat ini pihak Khazanah melalui syarikat berkenaan telah pun melabur kira-kira RM50 juta untuk beli bot besar dan kecil serta peralatan infrastruktur dan juga kakitangan bagi mengendalikan projek tersebut. Jadi, pada masa ini cuma di peringkat percubaan.